เรื่องร้องเรียน: เคยแจ้งให้มาติดไฟแสงสว่างถนน ก็อ้างว่าเป็นถนนเอกชน ทั้งๆ ที่มีลักษณะเป็นถนนสาธารณะมามากกว่า 30 ปี อีกทั้งถนนนี้ติดกับสวนสาธารณะน้ำแห่งแรกของ กทม ด้วย มีคนมาจับสัตว์น้ำทุกวัน  เลิกหาข้ออ้างที่จะไม่ยอมติดไฟแสงสว่าง แต่จงไปหาเหตุผลในการติดไฟแสงสว่างให้ได้ และจัดการคนจับสัตว์น้ำด้วย ติดป้ายไว้ แต่ไม่กลับมาตรวจตรา เกียร์ว่างกันมาก ทีเรื่องอื่นขยันจับดีนัก
การดำเนินการของเจ้าหน้าที่: ฝ่ายโยธา สำนักงานเขตลาดพร้าวได้ตรวจสอบแล้ว ซอยนาคนิวาส 44 เป็นพื้นที่เอกชน อยู่ภายใต้การจัดสรรที่ดินตามประกาศของคณะปฏิวัติ ฉบับที่ 286 โดยบริษัท 71 เฮ้าส์ซิ่ง จำกัด ซึ่งผู้จัดสรรที่ดินยังคงมีหน้าที่ในการบำรุงรักษาสาธารณูปโภคภายในโครงการ เพื่อมิให้ประโยชน์แห่งภาระจำยอมเสื่อมสภาพหรือลดลงไป และจากการตรวจสอบกับกรมพัฒนาธุรกิจการค้า กระทรวงพาณิชย์ บริษัท 71 เฮ้าส์ซิ่ง จำกัด           มีสถานะร้าง ซึ่งนายทะเบียนได้ขีดชื่อออกจากทะเบียนแล้ว ตามความในมาตรา 1246 แห่งประมวลกฎหมายแพ่งและพาณิชย์ เมื่อวันที่ 26 พ.ค. 2543 ทั้งนี้ตามประมวลกฎหมายแพ่งและพาณิชย์ (ป.พ.พ.) มาตรา 12373/3 บัญญัติไว้ชัดแจ้งว่า ให้ห้างหุ้นส่วนหรือบริษัทนั้นสิ้นสภาพนิติบุคคล นับแต่นายทะเบียนขีดชื่อออก แต่ความรับผิดชอบของหุ้นส่วนผู้จัดการ หุ้นส่วนกรรมการผู้จัดการ และผู้ถือหุ้นยังคงมีอยู่เสมือนห้างบริษัทนั้น ยังไม่สิ้นสภาพนิติบุคคล
ความเห็นของผู้แจ้ง: บอกแล้ว เลิกหาข้ออ้างที่จะทำไม่ได้ แต่หาแนวทางที่จะติดตั้งแสงสว่างให้ได้ ที่เขียนนี่ คือภาษาไทย เลิกอ้าง
พื้นที่: แขวงลาดพร้าว เขตลาดพร้าว กรุงเทพมหานคร